اوڈراجپوت قوم



تاریخی پس منظر 
اس قوم کاتاریخی پس منظر انگریزوں کے دور سے شروع کرتے ہیں ،، اس دور میں انگریزوں نے اس قوم کو ایک جگہ ٹک کر رہنے نہیں دیا،، کیونکہ یہ قوم بہت زیادہ جنگجو تھی اس کی زیادہ تر لڑائیاں سکھوں کے ساتھ ہوتی تھی۔ یہ قوم جہاں پر رہتی اپنا سکہ جما کر رہتی یہ قوم ڈنڈوں (ڈانگ یا سوٹوں) سے لڑائی کی بڑی ماہر تھی اور تو اور مشکل وقت میں اس کی عورتیں بھی مردوں کے شانہ بشانہ بڑی بے جگری سے سکھوں سے لڑا کرتی تھی۔
یہ واحد قوم تھی جن کا قیام پاکستان کے وقت نہ قتل عام ہوا اور نہ ہی ان کی عزتیں لٹی اور تقریباً90فیصد اس قوم کے لوگ انڈیا سے ہجرت کرکے 1947 میں پاکستان آئے، انکا ہجرت کا سفر بھی بڑا دلچسپ تھا ،جب پاکستان بننے کااعلان ہوا اور مسلمانوں نے پاکستان کی طرف ہجرت کا سفر شروع کیا تو اکثر مسلمانوں نے پاکستان کاصفر ریل گاڑی کے ذریعہ طے کیا مگر اس قوم کے تمام لوگوں نے یہ سفر پیدل جنگلوں کے راستے سے طے کیا،کیونکہ ان کے پاس سینکڑوں کی تعداد میں مال مویشی ،بھیڑ،بکریاں تھی جن کو یہ اپنے ساتھ ہی لائے، ہجرت کے سفر کے دوران راستے میں ان کی سکھوں کے ساتھ بہت لڑائیاں ہوئی ،لڑائی کی اصل وجہ ان کی بھیڑ،بکریاں ہوتی جو سفر کے دوران سکھوں کے کھیتوں میں گھس جاتی جس پر سکھ سیخ پا ہوجاتے اور اوڈراجپوتوں کوگالیاں دیتے بس یہاں سے ہی لڑائی کا آغاز ہوتا ،سکھوں پر اوڈراجپوت قوم کی دہشت اتنی سوار ہو گئی تھی کہ جب ان کے قافلے پاکستان کی طرف روانہ ہوئے اور جو سکھوں کی بستی اوڈراجپوت قوم سے واقف تھی جب انہیں معلوم ہوتا کہ اس قوم کا گذر اس بستی سے ہوگا تو وہ خوف کے مارے اپنے گھروں میں بند ہوکر اپنے آپ کو قیدی بنالیتے